شاهيد لطيف سالايئفين ايفاده سينده كي فاكتلار قوجامان جبهه چي - ژورناليست ايبراهيم نووروزوفون ايران خاطيره لريندن دانيشان «آذربايجان كارتي» كيتابيندا دا اؤز عكسيني تاپيب. كيتابداكي فيكيرلره ايستيناد ائدك: «او يولو ياخشي تانيييرديم. شوشا -يئولاخ - خالدام، گنجه - يئولاخ - خالدام  يولونون اوستونده دره - تپه، چالا - چوخور ساحه لر يوخدور، بوتون يول شريد كيمي هامار آسفالتلا دؤشه نميش، كنارلاري داشلارلا بايدورلانميشدي. پيشه وري باكيدا، بوزوونا قصبه سينده «نوبل باغي» آدلانان خودماني ماليكانه ده ياشاييردي. او، تئز - تئز رايونلارا گئدير، اؤز سيلاحداشلاري ايله گؤروشور، اونلارا اورك - ديرك وئرير، موباريزه نين قورتارماييب، هله قاباقدا اولدوغونو سؤيله يير، اونلاردا گله جك خوشبخت گونلره اوميد ياراديردي. بو دفعه پيشه وري گنجه دن قاييديردي، هميشه سفره اؤز ماشينيندا چئخان پيشه وري بو دفعه يولا غولام  يحيانين ماشينيندا چيخميشدي. ماشيني قاريك مليكييان ايداره ائديردي. اونو ايسه غولام يحيايا بيزيم «د.ت.ك.» مصلحت گؤرموشدو.